CELEX: 62009TN0424
Language: hu
Date: 2009-10-14 00:00:00
Title: T-424/09. sz. ügy: 2009. október 14-én benyújtott kereset — Goodyear Dunlop Tyres UK kontra OHIM — Sportfive (QUALIFIER)

19.12.2009   
            
            
               HU
            
            
               Az Európai Unió Hivatalos Lapja
            
            
               C 312/38
            
         2009. október 14-én benyújtott kereset — Goodyear Dunlop Tyres UK kontra OHIM — Sportfive (QUALIFIER)
   (T-424/09. sz. ügy)
   2009/C 312/63
   A keresetlevél nyelve: német
   
      Felek
   
   
      Felperes: Goodyear Dunlop Tyres UK Ltd (Birmingham, Egyesült Királyság) (képviselő: M. Graf ügyvéd)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Sportfive GmbH & Co. KG (Köln, Németország)
   
      Kereseti kérelmek
   
   
               —
            
            
               Az Elsőfokú Bíróság helyezze hatályon kívül a Belső Piaci Harmonizációs Hivatal (védjegyek és formatervezési minták) negyedik fellebbezési tanácsának az R 1291/2008-4. sz., 2009. augusztus 11-én hozott határozatát;
            
         
               —
            
            
               az Elsőfokú Bíróság az alperest kötelezze a költségek viselésére.
            
         
      Jogalapok és fontosabb érvek
   
   
      A közösségi védjegy bejelentője: a felperes.
   
      Az érintett közösségi védjegy: a „QUALIFIER” szóvédjegy a 12. osztályba tartozó áruk tekintetében (4 877 262. sz. védjegybejelentés).
   
      A felszólalási eljárásban hivatkozott védjegy vagy megjelölés jogosultja: Sportfive GmbH & Co. KG.
   
      A hivatkozott védjegy vagy megjelölés: a többek között a 12. osztályba tarozó áruk tekintetében bejelentett 4 017 836. sz. közösségi szóvédjegy és a 30 415 017.1. sz. „Qualifier 2006” német szóvédjegy, a 30 414 610.2. sz. „2006 QUALIFIERS” német szó- és ábrás védjegy, a 30 515 033.2. sz. „Qualifiers 2008”német szóvédjegy, valamint a 30 565 616.3. sz. „2008 QUALIFIERS” német szó- és ábrás védjegy.
   
      A felszólalási osztály határozata: a felszólalási osztály a felszólalásnak helyt adott.
   
      A fellebbezési tanács határozata: a fellebbezési tanács a fellebbezést elutasította.
   
      Jogalapok: a 207/2009 rendelet (1) 8. cikke (1) bekezdése b) pontjának a megsértése, mivel az ütköző védjegyek között nem áll fenn az összetévesztés veszélye.
   
      (1)  A közösségi védjegyről szóló, 2009. február 26-i 207/2009/EK tanácsi rendelet (HL L 2009., L 78. 1. o.)